**Elektron oferta**

Ushbu elektron ofertaga muvofiq, Foydalanuvchi (Omonatchi) “Biznesni rivojlantirish banki” ATBning mobil ilovasi orqali masofadan “Konstruktor” omonati (Mijoz tomonidan omonatga nom erkin tanlanadi)omonati hisobvarag‘ini ochish va hisobvarag‘ini onlayn usulda boshqarish huquqidan foydalanish, bank omonatchining mablag‘larini qabul qilish va kiritib qo‘yish, hisobvaraqdan tegishli summalarini o‘tkazish va to‘lash hamda hisobvaraq bo‘yicha boshqa operatsiyalarni amalga oshirishdan iborat.

**I.** **Asosiy tushunchalar**

1.1. Elektron ofertada quyidagi asosiy tushunchalardan foydalaniladi:

**bank** – “Biznesni rivojlantirish banki” ATBning bosh ofisi va uning tarkibiy bo‘linmalari.

**foydalanuvchi (omonatchi)** – shaxsiy mobil aloqa vositasi orqali bankning ”BRB” nomli mobil ilovasida foydalanuvchi sifatida ro‘yxatdan o‘tgan, ofertani akseptlash yo‘li bilan “Biznesni rivojlantirish banki” ATBning tarkibiy bo‘linmalarida masofadan omonat hisobvarag‘ini ochish va hisobvaraqdan foydalanish hamda hisobvarag‘ini yopishga doir bitim tuzish imkoniyatiga ega bo‘lgan bank mijozi.

**mobil ilova** – jismoniy shaxslarga shaxsiy mobil aloqa vosita (telefon)lari orqali masofadan turib bankning chakana xizmatlaridan onlayn foydalanish imkonini beruvchi bankning elektron dasturiy tizimi.

**elektron oferta** – omonat shartnomasining barcha asosiy shartlarini o‘z ichiga olgan, oferta qiluvchi shaxsning javob qaytargan shaxs bilan ofertada ko‘rsatilgan shartlar asosida shartnoma tuzishga xohish irodasini bildiruvchi taklif (bundan buyon matnda oferta deb yuritiladi).

**aksept** – Oferta yuborilgan shaxsning undagi barcha shartlar yuzasidan huquq va majburiyatlarni qabul qilganligini tasdiqlashi haqidagi elektron javobi hisoblanadi. foydalanuvchi(omonatchi)ning ofertada ko‘rsatilgan shartlarni bajarishi yuzasidan qilgan harakatlari aksept hisoblanadi.

Ofertani akseptlanishi unda belgilangan shartlar to‘liq va so‘zsiz qabul qilinganligini tasdiqlovchi yuridik fakt hisoblanadi.

**II. Ofertaning umumiy shartlari**

2.1. Elektron to‘lov hujjati pul hisob-kitob hujjatiga tenglashtiriladi va u bilan bir xil yuridik kuchga ega bo‘ladi.

2.2. Bankning “BRB” mobil ilovasidan foydalanish qoidalari bilan quyidagi [www.](http://www.qishloqqurilishbank.uz) brb.uz manzilda tanishish mumkin.

2.3. Ushbu oferta shartlariga muvofiq Foydalanuvchi(Omonatchi) quyidagilarni tasdiqlaydi:

a)  Foydalanuvchi (Omonatchi) bankning milliy valyutada “Konstruktor” omonati (Mijoz tomonidan omonatga nom erkin tanlanadi) omonati shartlari bilan to‘liq tanishganligini, ofertaning huquqiy oqibatlaridan xabardor ekanligini, ushbu omonatga shaxsiy mobil aloqa vositasida bankning **“BRB”** mobil ilovasi orqali oferta asosida onlayn usulda mablag‘ joylashtirish va ushbu omonat shartlari asosida foiz olish hamda mavjud omonatini onlayn boshqarish istagida ekanligini;

b) omonatga joylashtiradigan mablag‘ini shaxsiy mobil aloqa vositasi orqali tasarruf etish ko‘nikmasini o‘zida shakllantirganligini va u bilan bog‘liq axborot xavfsizligini ta’minlamasligi oqibatida kelib chiqishi mumkin bo‘lgan zararlar yuzasidan javobgarligini ongli ravishda tushunishini;

c) bankning **“BRB”** mobil ilovasidan bankdagi omonatlarini onlayn boshqarish internet tarmog‘i orqali amalga oshirilishini bilishini, internet orqali mobil dasturda harakat qilishga imkon beruvchi jihoz-uskunalarga ega bo‘lishi va o‘zi uchun internetga doimiy kirish imkoniyatini yaratib borishi lozimligini;

c) bankdan yozma hujjatlar Foydalanuvchi(Omonatchiga)ga elektron shaklda shaxsiy kabinetda yoki bank tomonidan belgilangan tartibda taqdim etilishi mumkinligini, bank tomonidan unga beriladigan “Login”, “Parol” yoki “Pin” kod shaklidagi shaxsan o‘zi foydalanishi lozim bo‘lgan ma’lumotlarni sir saqlashi, boshqa shaxslarga oshkor qilmasligi lozimligi bo‘yicha huquqiy oqibatlarini tushunishini;

e) bankning ushbu mobil ilovasi orqali o‘zining omonatlarini boshqarish bilan bog‘liq bank bilan munosabatga kirishgan mobil aloqa vositasini uzluksiz ishlashini, mobil aloqa vositasi raqamini boshqa shaxslarning foydalanuviga bermasligini, undan boshqa shaxslarning foydalanishiga yo‘l qo‘ymasligini, aks holda kelib chiqishi mumkin bo‘lgan zarar keltiruvchi salbiy holatlar yuzasidan javobgarligi kelib chiqishini;

f) elektron ofertani akseptlash natijasida majburiyatlar yuzaga kelishini;

j) Foydalanuvchi(Omonatchi) ATB “Biznesni rivojlantirish banki” ning amaldagi mijozi ekanligini, shaxsiy fuqarolik pasport seriyasi XX raqami XXXXXXX, jismoniy shaxsning shaxsiy identifikatsiya raqami XXXXXXXXXXXXXXdan iborat ekanligini, birinchi marta identifikatsiya qilinmagan holda yangi mijoz sifatida omonat hisobvaraqlarini masofadan ochish hamda foydalanish mumkin emasligini;

h) muomalaga layoqatli vakolatli shaxs ekanligini tasdiqlaydi.

2.4. Bankning yangi mijozlari ushbu xizmatdan onlayn foydalanish uchun bankning mobil ilovasidan dastlab belgilangan tartibda identifikatsiya qilingan bo‘lishlari lozim.

2.5. Mazkur ofertaga muvofiq aksept Foydalanuvchi(Omonatchi) tomonidan shaxsiy mobil aloqa vositasi orqali bankning **“BRB”** mobil ilovasi imkoniyati doirasida ofertaning elektron matni bilan tanishish yakuniga ko‘ra oferta shartlariga roziman tugmasini bosish yo‘li bilan amalga oshiriladi.

Oferta shartlaridan Foydalanuvchi(Omonatchi)ning noroziligi uning ofertani akseptlamagan holda tizimdan chiqish yo‘li bilan amalga oshiriladi.

2.6. Aksept Foydalanuvchi(Omonatchi)ga axborot tizimi tomonidan avtomatik aniqlanadigan, bank tomonidan uni olinganligi haqida xabar yuborilgan paytdan boshlab qabul qilingan deb hisoblanadi.

2.7. Foydalanuvchi(Omonatchi)ning mobil aloqa vositasiga yuborilgan “Aksept qabul qilindi” degan matnli xabar aksept olinganligi haqidagi xabar hisoblanadi.

2.8. Aksept Foydalanuvchi(Omonatchi) tomonidan uning omonatga mablag‘ joylashtirilgunga qadar bo‘lgan muddat oralig‘ida bankga qilgan yozma murojaati asosida tomonlar kelishuviga muvofiq bekor qilinishi mumkin.

2.9. Aksept Foydalanuvchi(Omonatchining)ning aksept olinganligi haqidagi xabarni olganligidan so‘ng pul mablag‘lar omonatga kelib tushgandan keyin bekor qilinishi(chaqirib olinishi) ga yo‘l qo‘yilmaydi.

**III. Omonatning asosiy shartlari**

3.1. “Konstruktor” omonati (Mijoz tomonidan omonatga nom erkin tanlanadi) omonatiga mablag‘lar milliy valyutada naqd pulsiz shaklda omonatchining ish haqi va unga tenglashtirilgan mablag‘lari, jumladan omonatchining bank plastik kartasidagi mablag‘lari hisobidan qabul qilinadi.

3.2. Omonatga kelib tushgan mablag‘larning manbasi O‘zbekiston Respublikasining amaldagi qonunchilik talablariga muvofiq va qonuniy manbalardan ekanligi yuzasidan barcha javobgarlik Foydalanuvchi(Omonatchi) zimmasiga yuklatiladi.

3.3. Omonatchi quyidagilarni tasdiqlaydi:

- Omonat shartlarida belgilangan boshqa shartlar hamda quyidagilar bilan mazkur omonat shartnomasini imzolash jarayonida tanishtirilganligi;

Kafolatlash xodisasi yuzaga kelganida omonatchilarning bankdagi omonatlari uchun kompenesatsiya miqdori O‘zbekiston Respublikasining “Banklardagi omonatlarni himoya qilish kafolatlari to‘g‘risida”gi Qonuniga muvofiq belgilanadi va omonatlarini kafolatlash agentligi tomonidan quyidagi miqdorda amalga oshiriladi:

- kafolatlash ob’ekti qoldig‘ining to‘liq hajmini, agar uning miqdori ikki yuz million so‘m yoki undan kam bo‘lsa;

- ikki yuz million so‘mni, agar kafolatlash ob’ektining qoldig‘i ikki yuz million so‘mdan ko‘p bo‘lsa.

- “Shaxsga doir ma’lumotlar to‘g‘risida”gi qonunga muvofiq, o‘zining shaxsga doir ma’lumotlari Bank tomonidan ishlov berilishiga va uchinchi shaxslarga taqdim qilinishiga shartlarsiz va muddatsiz o‘z roziligini berganligini (shartnomaning ushbu sharti u bekor bo‘lgandan so‘ng ham o‘z kuchini saqlaydi);

3.4 Omonatning asosiy shartlari:

|  |  |
| --- | --- |
| **Omonat nomi** | “Konstruktor” omonati  (Mijoz tomonidan omonatga nom erkin tanlanadi) |
| 1. Omonat valyutasi | So‘mda |
| 2.Omonatga mablag‘ qabul qilishning eng kam miqdori | 100 000 (Bir yuz ming) so‘m |
| 3.Omonatga mablag‘ qabul qilishning eng yuqori miqdori | Cheklovlarsiz |
| 4.Omonatning yillik foiz to‘lovi | A) Omonat joylashtirilgan muddat davomida omonatga qo‘yiladigan summaning eng kam miqdori 100 000 (bir yuz ming) so‘mgacha saqlagan holda qisman yechib olish va to‘ldirish  imkoniyati bilan:  1 kundan-730 kungacha yillik 21%;  B) Omonat mablag‘larini qisman yechmagan va to‘ldirmagan holda:  1 kundan-730 kungacha yillik 21%;  Foizlar tugallangan kunlar uchun hisoblab to‘lab beriladi. |
| 5. Omonatning amal qilish muddati | Bank Boshqaruvi qaroriga asosan |
| 6.Omonatga hisoblangan foiz to‘lovlarni amalga oshirish | Kunlik hisoblangan foizlar mijozning talab qilib olinguncha omonat hisobvarag‘iga har kuni o‘tkaziladi. |
| 7.Kapitalizatsiya shartining mavjudligi | Foizlar kapitalizatsiya qilinmaydi. |
| 8.Omonatning ustiga qo‘shimcha mablag‘ kiritib borish imkoniyati | Omonatchi tomonidan omonat shartlari mustaqil tanlanadi. |
| 9.Omonat muddatidan oldin qaytarib olinganda bank tomonidan qo‘llaniladigan shartlar | Joylashtirilgan barcha omonatlar muddatidan oldin to‘liq qaytarib olinganda shartnoma shartlari buzilgan hisoblanadi va omonat mablag‘i haqiqatda to‘liq saqlangan kunlar uchun yillik 21% (yigirma bir) foiz stavkasida foiz to‘lanadi.  Joylashtirilgan omonat muddatidan oldin bekor qilinganda omonat qoldig‘i to‘langan omonat foizidan kam bo‘lsa, omonat yopilishiga yo‘l qo‘yilmaydi.  Joylashtirilgan omonat mablag‘lari va foizlari qisman yoki to‘liq yechib olinganda ushbu mablag‘lar mijozning “Biznesni rivojlantirish banki” ATB kartasiga o‘tkazib beriladi. |
| 10.Omonatga qo‘yilgan pul mablag‘ini omonat muddati tugagunga qadar qisman yechib olish imkoniyati | A) Omonat joylashtirilgan muddat davomida omonatga qo‘yiladigan summaning eng kam miqdori 100 000 (bir yuz ming) so‘mgacha bo‘lgan qismini saqlagan holda qisman yechib olish va to‘ldirish imkoniyati bilan joylashtirilgan omonatlarga bir yoki bir necha marta qisman yechib olishga ruxsat etiladi.  B) Omonat joylashtirilgan muddat davomida qisman yechib olish va to‘ldirish imkoniyati mavjud bo‘lmagan omonatlarni qisman yechib olishga yo‘l qo‘yilmaydi.  C) Joylashtirilgan omonat mablag‘lari va foizlari qisman yoki to‘liq yechib olinganda ushbu mablag‘lar mijozning “Biznesni rivojlantirish banki” ATB kartasiga o‘tkazib beriladi. |
| 11. Mijoz (Segment) | Rezident jismoniy shaxslar |

**IV. Omonat bo‘yicha hisob-kitoblarni amalga oshirish**

4.1. “Konstruktor” omonati (Mijoz tomonidan omonatga nom erkin tanlanadi)omonati summasiga foizlar 365 kun hisobidan kelib chiqib, omonat bankka tushgan kunning ertasidan boshlab, to u omonatchiga qaytarilgan yoki boshqa asoslarga ko‘ra omonatchining hisobvarag‘idan o‘chirilgan kundan oldingi kungacha yoziladi.

4.2. “Konstruktor” omonati (Mijoz tomonidan omonatga nom erkin tanlanadi) bank tomonidan hisoblangan foiz to‘lovlar Foydalanuvchi (Omonatchi)ning nomiga emissiya qilingan “Biznesni rivojlantirish banki” ATBning bank kartasiga *(norezident boʻlgan jismoniy shaxs omonatiga hisoblangan foiz daromadidan Oʻzbekiston Respublikasining Soliq kodeksining 382-moddasiga asosan 10 foiz miqdorida belgilangan tartibda soliq chegirib qolgan holda omonat hisobvarag‘iga o‘tkazilgan kuni ushlab qolish orqali)* o‘tkazilib borilishi mumkin.

Omonatga hisoblangan foizlar bank tomonidan har kunlik hisoblanadi va omonat mablag‘i hisoblangan foizlari omonatchining ishtirokisiz kunlik omonatchining “Mobil talab qilib olinguncha” saqlanadigan omonat hisob raqamiga o‘tkaziladi

4.3. Agar, Foydalanuvchi(Omonatchi) yangi mijoz sifatida identifikatsiya qilinmagan bo‘lsa, u holda bank mijozni tegishli tartibda identifikatsiya qilish lozimligini (Ichki nazorat qoidalariga muvofiq) mobil ilova orqali talab qilinadi. Bankda identifikatsiya qilingan mijozlar ushbu xizmatdan foydalanishlari mumkin.

4.4. Omonatning muddati tugagandan keyin ushbu omonatdagi mablag‘ bankning Talab qilib olinguncha omonatlari shartlari asosida uzaytirilgan deb hisoblanadi.

4.5. Foydalanuvchi(Omonatchi) akseptlangan omonat shartnomasining muddati tugaganidan so‘ng omonatidagi mablag‘ini to‘liq yoki qisman ushbu omonatga qayta rasmiylashtirmoqchi bo‘lsa, qayta rasmiylashtirish kunidagi aynan ushbu omonatning amaldagi mavjud shartlariga muvofiq amaliyot o‘tkazishga yo‘l qo‘yiladi.

4.6. Foydalanuvchi(Omonatchi) bankning unga ko‘rsatilgan barcha xizmatlari bo‘yicha xizmat haqini bank Boshqaruvi tomonidan tasdiqlangan tariflarga muvofiq to‘lashga rozilik beradi. Bankning xizmat haqi tariflari bilan www.BRB.uz veb sayti orqali tanishish mumkin.

4.7. Ushbu ofertaga muvofiq Bank va Foydalanuvchi(Omonatchi) o‘rtasida ma’lumot almashinuvi, o‘zaro xabardor qilish vositasi sifatida bankning “SMS banking” yoki boshqa aloqa xizmat turiga ulanish orqali tegishli tartibda yo‘lga qo‘yilishi mumkin.

4.8. Oferta asosida Foydalanuvchi(Omonatchi) tomonidan uning nomiga ochilgan (*jamg’armali/muddatli/talab qilib olinguncha*) hisobvaraqdan foydalanilib, unda mablag‘ qoldig‘i “0” so‘mni tashkil etganda, ushbu hisobvaraq ofertaga muvofiq bank tomonidan dasturiy tarzda yopiladi.

4.9. Omonat bo‘yicha amaliyotlar to‘xtatib qo‘yilganda, bank amaliyot to‘xtatilgan sanadan boshlab keyingi ish kunidan kechiktirmagan holda omonat egasiga uning hisobvarag‘iga xizmat ko‘rsatish to‘xtatilganligi va uning sabablari yuzasidan xabarnoma (ma’lumotnoma) yuborish;

Elektron oferta bo‘yicha taraflarning o‘zaro munosabatlari yuzasidan savollar yuzaga kelganda, ushbu savollarning mohiyati bo‘yicha asosli javob va boshqa tegishli tushuntirishlar berish;

omonat shartnomasi masofaviy xizmat ko‘rsatish tizimlari orqali tuzilganda, bank iste’molchiga shartnoma tuzilishidan oldin mazkur tizim orqali shartnoma shartlari bilan tanishib chiqish va undan nusxa olish imkoniyatini yaratib berish;

bank omonatchiga uning pul mablag‘lari omonatga qabul qilinganligi to‘g‘risidagi tegishli hujjatni yozma shaklda yoki masofaviy xizmat ko‘rsatish tizimlari orqali elektron tarzda tasdiqlab berish

**V. Foydalanuvchi (omonatchi)ning majburiyati va javobgarliklari**

5.1 Foydalanuvchining majburiyatlari:

a) Oferta shartlari bilan to‘liq tanishib chiqish va uning huquqiy oqibatlarini anglab yetish;

b) Foydalanuvchi (omonatchi) Omonatiga kelib tushgan pul mablag‘larining qonuniy manbalardan tashkil topganligi bo‘yicha javobgarlikni o‘z zimmasiga olish;

c) Ofertada kelishilgan mablag‘ini bankdagi omonat hisobvarag‘iga o‘tkazish;

d) Foydalanuvchi(Omonatchi) uning bank bilan munosabatga kirishish vositalari bo‘lgan tegishli shaxsiy mobil aloqa vositasidan uchinchi shaxslarning foydalanishiga imkoniyat yoki sharoit yaratishi, unga berilgan “Login”, “Parol” yoki “Pin” kod raqamlarini uchinchi shaxslarga oshkor qilishi yoki uchinchi shaxslarning xabardor bo‘lishlariga sharoit yaratishi, shuningdek, uchinchi shaxslar tomonidan qasddan amalga oshirgan noto‘g‘ri amaliyotlar oqibatida uning aybi bilan kelib chiqadigan barcha zararlar yuzasidan javobgar bo‘lish;

e) Foydalanuvchi(Omonatchi) internet tarmog‘i bilan muntazam bog‘langan holatda bo‘lish majburiyatini o‘z zimmasiga olish, aks holda uning tomonidan tekshirib borilmasligi oqibatida xabarning ma’lum bo‘lmagani haqida uni da’vo qilish huquqidan mahrum qilish;

5.2. Foydalanuvchi(Omonatchi)ning xabar berish uchun manzili (mobil telefon raqami) o‘zgarganda bankni ariza orqali uch kundan kechikmasdan xabardor qilishi shart, aks holda kelib chiqadigan huquqiy oqibatlar yuzasidan barcha javobgarlik Foydalanuvchi (Omonatchi) zimmasida qoladi.

5.3. Familiyasi, Ismi, Otasining ismi, telefon raqami yoki manzili o‘zgarganda, shuningdek shaxsini tasdiqlovchi hujjati almashtirilganda 3 (uch) bank ish kuni muddatda Bankni o‘zgarishlar to‘g‘risida xabardor qilish va yangi hujjatining nusxasini bankka taqdim etishi lozim.

5.4. Qonun va qonunosti hujjatlarda belgilangan boshqa majburiyatlarga ham ega bo‘lishi mumkin.

5.5. Tomonlar o‘zlariga bog‘liq bo‘lmagan holda oldindan ko‘rib yoki bilib bo‘lmaydigan voqea va hodisalar natijasida o‘z majburiyatlarini to‘la yoki qisman bajara olmasalar, majburiyatlarning fors-major holati (zilzila, urush, epidemiya, vakolatli organlar qarori va boshqalar)ga tegishli qismi uchun javobgar bo‘lmaydilar.

5.6. Foydalanuvchi (Omonatchi)ning huquqlari:

a) Omonat summasini ushbu ofertada kelishilgan shartlar asosida belgilangan muddatlarda foizi bilan qaytarib olish;

b) Omonatidagi mablag‘larini mustaqil tasarruf etish;

c) Qonun va qonunosti hujjatlarda belgilangan boshqa huquqlardan foydalanishi mumkin.

**VI. Bankning huquq va majburiyatlari**

6.1. Bankning huquqlari:

a) Omonatchining bank omonati hisobvarag‘idagi pul mablag‘larining harakati yoki qoldig‘i yuzasidan zarur deb topilgan hollarda yuzaga kelgan noaniqliklarni bartaraf etish bo‘yicha uni bankka taklif qilish;

b) Mijoz yoki uning operatsiyasi ichki nazorat qoidalari yoki sanksiya ta’sir doirasiga tushganda yoki tushish xavfi mavjud bo‘lganda, operatsiyani o‘rganish maqsadida omonatchidan qo‘shimcha ma’lumotlar so‘rash, operatsiya miqdorini chegaralash, operatsiyani cheklash (rad etishi), shuningdek mazkur shartnomani bir tomonlama bekor qilish huquqiga ega.;

Ushbu oferta bo‘yicha tomonlarning har biri o‘z faoliyatida iqtisodiy va moliyaviy sanksiyalar bo‘yicha xalqaro qonunchilikka rioya qilishga qaratilgan siyosat va tartiblariga amal qilishini, ularni qo‘llab-quvvatlashini tan oladi hamda tasdiqlaydi.

c) Mijozga yangi bank mahsulotlarini sotish va xizmatlar koʻrsatish maqsadida unga

tegishli boʻlgan ma’lumotlardan foydalanish, shu jumladan mijoz toʻgʻrisidagi

ma’lumotlarni ichki va tashqi manbalardan olish, qayta ishlash, tahlil qilish hamda

mijozning toʻlov qobiliyatini o‘rganish orqali unga mos keluvchi bank mahsuloti va

xizmatlarini taklif qilib borish. d) Omonatchining shaxsga doir ma’lumotlaridan tegishli tartibda foydalanish;

e) Qonun va qonunosti hujjatlarda belgilangan boshqa huquqlardan foydalanishi mumkin.

6.2. Bankning majburiyatlari:

a) Omonat va unga hisoblangan foizlarini shartnoma shartlariga muvofiq qaytarish;

b) “Bank siri” to‘g‘risida qonun talablariga rioya qilish;

d) Omonatchining murojaatlarini o‘z vaqtida ko‘rib chiqish;

e) norezident jismoniy shaxslarning omonatlariga hisoblangan foiz daromadlarini omonatchiga toʻlanishida, Oʻzbekiston Respublikasining Soliq kodeksining 382-moddasiga asosan daromad summasining 10 foiz miqdorida soliq undirish;

f) Qonun va qonunosti hujjatlarda belgilangan boshqa majburiyatlarga ham ega bo‘lishi mumkin.

**VII. Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha shartlar.**

7.1. Omonatchi tomonidan bank xizmati va (yoki) mahsulotidan foydalangan holda gumonli va (yoki) shubhali operatsiyalar amalga oshirilganligi aniqlansa, bajarilgan operatsiyalarning qonuniyligi haqida Qarz oluvchi yozma tushuntirish hamda asoslantiruvchi hujjatlar bergunga qadar Bank xizmat ko‘rsatishni to‘xtatib turadi va rad etadi. (Gumonli va shubhali operatsiyaga ta’rif Adliya vazirligidan 2017-yil 23-mayda 2886-raqam bilan ro‘yxatdan o‘tkazilgan “Tijorat banklarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha ichki nazorat Qoidalari”da keltirilgan).

7.2. Bank quyidagi hollarda oldindan xabar qilmasdan operatsiyani amalga oshirishni to‘xtatib turadi (bunda tushgan pul mablag‘larini hisobga kiritish operatsiyalari mustasno) va (yoki) pul mablag‘larini yoki boshqa mol-mulkini ishga solmay to‘xtatib qo‘yadi:

- operatsiya ishtirokchilardan biri Terrorchilik faoliyatida yoki ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxslar Ro‘yxatiga (keyingi o‘rinlarda Ro‘yxat) kiritilgan bo‘lsa;

- operatsiya ishtirokchilardan biri Ro‘yxatga kiritilgan shaxs nomidan yoki uning topshirig‘iga asosan faoliyat ko‘rsatayotgan bo‘lsa;

- operatsiyani amalga oshirishda foydalanayotgan pul mablag‘lari yoki boshqa mol- mulk to‘liq yoki qisman Ro‘yxatga kiritilgan shaxsga tegishli bo‘lsa yoxud nazorati ostida bo‘lsa;

- operatsiya qatnashchisi bo‘lgan yuridik shaxs Ro‘yxatga kiritilgan jismoniy yoki yuridik shaxsning mulkida yoki nazorat ostida bo‘lsa;

- pul mablag‘lari yoki boshqa mol-mulk Ro‘yxatga kiritilgan shaxslarga bevosita yoki bilvosita tegishli yoxud nazorati ostida bo‘lgan pul mablag‘lari yoki boshqa mol-mulkidan foydalanish natijasida olingan yoxud sotib olingan bo‘lsa.

**VIII. Ofertaning boshqa shartlari**

8.1. Oferta shartlarini Foydalanuvchi(Omonatchi) tomonidan noto‘g‘ri talqin qilinishi unga bank tomonidan ofertaga zid ravishda ma’lum imtiyozlar yaratib berilishiga asos bo‘lmaydi.

8.2  Ofertada qayd etilmagan munosabatlar ushbu faoliyatni tartibga soluvchi boshqa me’yoriy hujjatlar asosida tartibga solinadi.

8.3. Ushbu oferta shartlarining bajarilishi yuzasidan kelib chiqadigan nizolar taraflarning o‘zaro kelishuvi orqali hal etiladi. Taraflar kelishuvga erishmagan taqdirda,nizolar O‘zbekiston Respublikasining qonun hujjatlari asosida sud orqali hal etiladi. 8.4. “Biznesni rivojlantirish bank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplayens ishonch liniyasi” kanallari (tel:78 150-59-95, veb sayt [www.brb.uz](http://www.brb.uz), Telegram messenjer BRB AntiKor (@brbantikor\_bot) orqali amalga oshiriladi.

**IX.Bankning rekvizitlari:**

“Biznesni rivojlantirish banki” Aksiyadorlik tijorat banki

Manzil: Toshkent shahar, Shayxontohur tumani, Alisher Navoiy ko‘chasi 18A uy, pochta indeksi 100011,

O‘zbekiston Respublikasi Markaziy banki tomonidan 2023-yil 30-sentyabrda berilgan   
93-sonli litsenziyaga ega,

H/R:

MFO: 01037, OKED:9612, INN: 206916313,

Telefon: (+99878) 150-00-55,

Elektron pochta: [headoffice@brb.uz](mailto:headoffice@brb.uz)